**ASHMA dhe MPPS me angazhime të përbashkëta për avancimin e çështjeve gjinore**

**[](https://avmu.mk/wp-content/uploads/2023/02/DSC_1283.jpg)**

Drejtori i ASHMA-së, Dr. Zoran Trajçevski prezantoi faqen e re të specializuar uebfaqen për gjininë dhe mediat. Faqja paraqet qendër burimore për mediat, vend ku ata mund të gjejnë burime, informacione, lidhje mbi aspekte të ndryshme të çështjeve gjinore, duke përfshirë dhe dhunën me bazë gjinore, por gjithashtu dhe vend ku qytetarët mund të gjejnë lidhje dhe informacione të dobishme - duke përfshirë institucionet dhe organizatat nga të cilat mund të kërkojnë ndihmë në rast se i nënshtrohen dhunës me bazë gjinore.

Faqja e internetit (uebfaqja) administrohet nga Agjencia për Shërbime Mediatike Audio dhe Audiovizuele dhe është në dispozicion në maqedonisht, shqip dhe anglisht, si dhe është përshtatur edhe për personat me dëmtime të shikimit. Në faqen e internetit, të gjitha institucionet dhe organizatat civile mund t’i shpërndajnë materialet dhe aktivitetet me të cilat punojnë në fushën e çështjeve gjinore, të cilat do të kontribuojnë për të qenë një qendër burimore cilësore për të gjithë gazetarët, studiuesit që punojnë në këtë çështje, si dhe për publikun e gjerë. Faqja e internetit (uebfaqe) është në dispozicion në linkun [www.rodotimediumite.mk](http://www.rodotimediumite.mk/)

Ministrja e Punës dhe Politikës Sociale, Jovanka Trençevska dhe drejtori i Agjencisë për Shërbime Mediatike Audio dhe Audiovizuele, dr. Zoran Trajçevski, më 7 shkurt mbajtën konferencë të përbashkët për shtyp kushtuar çështjeve gjinore, dhunës me bazë gjinore dhe mënyrën e raportimit të mediave.

“Fuqia e mediave dhe aftësia e tyre për raportim profesional të publikut, rritje të ndërgjegjësimit si dhe për të formuar opinionin e publikut të gjerë është e madhe. Prandaj me një rëndësie të veçantë është ndarja e informacioneve të sakta nga ana e tyre, dhe detyra jonë si institucione është të sigurojmë të njëjtën gjë”, theksoi Trençevska në fjalimin e saj.

**Shkurt 2023 Nr. 2**

Delegacion nga Komiteti për Sistemin Politik, Gjyqësor dhe Administratë të Malit të Zi më 17 shkurt bën një vizitë pune në Agjencinë për Shërbime Mediatike Audio dhe Audiovizuele. Qëllimi i vizitës ishte shkëmbimi i përvojave dhe mendimeve në disa segmente të sferës mediatike, duke përfshirë respektimin e Direktivës së rishikuar të Shërbimeve Mediatike Audio dhe Audiovizuele, masat për kufizimin e përkohshëm të transmetimit dhe pranim të Shërbimeve Mediatike Audio dhe Audiovizuele nga vendet e tjera, rregullat që kanë të bëjnë me strukturën e pronësisë së mediave, monitorimin e përmbajtjeve mediatike gjatë proceseve zgjedhore dhe finansimin e reklamave politike me pagesë.

**Mbështetje e Marshimit Protestues për mbrojtjen e dinjitetit të gazetarëve**

**[](https://avmu.mk/wp-content/uploads/2023/02/20230217_111042-scaled.jpg)**

Në zhvillimin e demokracisë dhe në ruajtjen dhe promovimin e lirisë së shprehjes dhe lirisë së informimit mund të kontribuojnë vetëm profesionistët e medias, të cilët janë të lirë nga çdo presion dhe që nuk ju kërcënohen të drejtat e punës dhe të njeriut.

**Delegacion nga Komiteti për Sistemin Politik, Gjyqësor dhe Administratë të Malit të Zi në një vizitë pune në ASHMA**

**[](https://avmu.mk/wp-content/uploads/2023/02/%D1%81%D0%BE%D1%81%D1%82%D0%B0%D0%BD%D0%BE%D0%BA-1-scaled.jpg)**

Në takim u diskutua edhe për rregullimin e mundshëm të mediave online, vetërregullimin dhe bashkëpunimin me sektorin civil. Në fund të takimit u konstatua se kujdesi dhe përmirësimi i vazhdueshëm i marrëdhënieve dypalëshe mes dy vendeve është i një rëndësie të veçantë, duke pasur parasysh se po përballemi me të njëjtat sfida.

Agjencia për Shërbime Mediatike Audio dhe Audiovizuele më 17 shkurt mbështeti dhe iu bashkua marshimit protestues të Sindikatës së Pavarur të Gazetarëve dhe Punëtorëve të Medias dhe Shoqatës së Gazetarëve, i cili ishte shprehje e pakënaqësisë së gazetarëve për sulmet ndaj tyre dhe ndaj sulmeve sociale dhe kushteve socio-ekonomike në të cilat ata punojnë. Sulmet, etiketimet dhe nënçmimet e punonjësve të medias, të cilat janë bërë më të shpeshta në periudhën e kaluar, janë absolutisht të papranueshme, sidomos kur vijnë nga bartës të funksioneve publike. Në këtë mënyrë kërcënohet puna profesionale dhe siguria e gazetarëve dhe nxitet urrejtja dhe dhuna, prandaj kjo sjellje në asnjë rast nuk duhet të bëhet praktikë.

**Festimi i Ditës Botërore të Radios**

Nën kujdesin e UNESCO-s, për të dymbëdhjetë herë më 13 shkurt u shënua Dita Botërore e Radios, e cila këtë vit u mbajt nën moton “Radio dhe Paqja”. Radioja, si një medium universal që prek komunitete të ndryshme dhe roli i saj në ndërtimin e paqes dhe stabilitetit, ka të bërë të mundur të jetë platformë e përsosur për inkurajimin e diskursit publik për luftën kundër dhunës dhe konflikteve.

Gjatë raportimit dhe informimit të publikut të gjerë, radiostacionet formojnë opinionin publik dhe krijojnë narrativë, e cila mund të kontribuojë në zbutjen e konflikteve ose tensioneve të ndryshme në shoqëri dhe, përmes bisedave dhe debateve publike, të parandalojë përshkallëzimin e tyre.

**Donacion prej një milion denarë për Republikën e Turqisë dhe Republikën Arabe të Sirisë**

Këshilli i Agjencisë për Shërbime Mediatike Audio dhe Audiovizuele, në seancën e 4-të mbajtur më 8 shkurt, miratoii Vendim për dhënien e ndihmës financiare - donacion në vlerë prej një milion denarë për sanimin e pasojave nga tërmeti që goditi (preku) Republikën e Turqisë dhe Republika Arabe të Sirisë.

Mjetet financiare do të paguhen në llogarinë e posaçme të dedikuar Kryqit të Kuq të Republikës së Maqedonisë së Veriut – Fondi i Solidaritetit.

**NJOFTIMET PUBLIKE**

Në lidhje me fjalët e pahijshme të deputetit Dimitar Apasiev drejtuar gazetarit Ljupço Zllatev në rrjetin social “Facebook”, Agjencia për Shërbime Mediale Audio dhe Audiovizuele më 14 shkurt përmes një komunikate theksoi se bartësit e funksioneve publike duhet të tregojnë respektin më të lartë për profesionin ei gazetarit dhe të dinjitetit të punonjësve të medias. Të gjithë, veçanërisht politikanët dhe bartësit e funksioneve publikë, duhet të përmbahen nga nënçmimi, ofendimi dhe komunikimi i papërshtatshëm dhe debatet publike të zhvillohen me argumente, respekt të ndërsjellë dhe në gjuhë që promovon vlerat demokratike.

Më 14 shkurt u dënua edhe qasja selektive e Qeverisë për akreditimin e një pjese të mediave për të përcjellë ngjarjen me rastin e 151 vjetorit të lindjes së revolucionarit maqedonas Goce Dellçev. Në njoftim thuhej se roli i punonjësve të medias është dokumentimi dhe transmetimi i informacioneve nga ngjarjet me interes të lartë publik, edhe në kushtet kur zbatohen masa të veçanta sigurie. Çdo pengesë për punën e tyre paraqet një kërcënim për lirinë dhe të drejtën për informim. Agjencia apeloi që të gjendet një mënyrë e përshtatshme dhe jo selektive për t'u mundësuar të gjithë punonjësve të medias qasje të barabartë dhe të lirë në të gjitha ngjarjet që kanë rëndësi të madhe shoqërore.

Lidhur me qëndrimin e pahijshëm të ministrit të Ekonomisë Kreshnik Bekteshi, ndaj gazetari të TV Telma, në një konferencë për media më 2 shkurt, Agjencia edhe një herë theksoi se ofendimet dhe nënçmimet ndaj gazetarëve janë absolutisht të papranueshme. Media është një nga shtyllat kryesore të demokracisë dhe ka rol të rëndësishëm në krijimin e mrndimit kritik për çështje që janë me interes të veçantë publik. Është jashtëzakonisht e rëndësishme t'u mundësohet gazetarëve pa pengesa të kryejnë detyrat e tyre profesionalea për të informuar publikun në kohë dhe në mënyrë të saktë. Në vend të nënçmimeve dhe fyerjeve duhet treguar respekt për profesionin e gazetarit dhe dinjitetin e punonjësve të medias.

Si absolutisht të papranueshme, Agjencia e vlerësoi edhe qëndrimin e pahijshëm të ministrit të Ekonomisë Kreshnik Bekteshi ndaj gazetares së TV Kanall 5, Katerina Kapkovska. Mbajtësit e funksioneve publike duhet të përmbahen nga shprehja e pikëpamjeve, komenteve dhe etiketimeve personale që kërcënojnë lirinë e medias dhe mund të çojnë në autocensurë. Agjencia sërish apelon se është e nevojshme të bëhen të gjitha përpjekjet për të siguruar mjedis të favorshëm për funksionimin normal të punonjësve të medias, duke marrë parasysh rolin e tyre në hapjen e çështjeve me interes publik dhe sigurimin e transparencës dhe llogaridhënies së autoriteteve publike.

**Mbikëqyrja e transmetuesve, operatorëve të rrjeteve publike të komunikimit elektronik dhe medias së shkruar**

**Transmetuesit**

Lidhur me detyrimet për përdorimin e gjuhës në programe, transmetimin ditor të paktën 18 orë program нч радио dhe transmetimin ditor të përqindjes së përcaktuar me ligj të muzikës së krijuar fillimisht burimore,mbikëqyrje e rregullt programore është kryer ndaj shërbimeve programore të radios të Shoqërisë radiodifuzive publike TELEVIZIONI I MAQEDONISË - MRA1, MRA2 dhe MRA3. Gjatë mbikëqyrjes nuk janë konstatuar shkelje të detyrimeve të LSHMAAV.

Për të konstatuar nëse janë zbatuar masat për vërejtje publike drejtuar për mosmarrëveshje të ndryshme ligjore, Agjencia ka kryer mbikëqyrje të kontrollit programor dhe mbikëqyrje administrative ndaj TV Kaltrina, TV Spektra, Televizion Plus, Radio Universitare Student FM 92.9 dhe Radio Universitare UGD FM. Mbikëqyrja rezultoi se transmetuesit kanë vepruar në tërësi ndaj aktvendimeve për shqiptimin e masave vërejtje publike.

**Operatorët e rrjeteve publike të komunikimit elektronik**

Lidhur me detyrimin e operatorëve të RRPKE në paketën programore që e ritransmetojnë pa pagesë dhe rregullisht për të ofruar shërbimet programore të shërbimit publik të transmetimit, si dhe për detyrimet e regjistrimit të shërbimeve programore në Agjenci dhe titrimin e programeve që ritransmetojnë, rregullisht. Është bërë mbikëqyrja e rregullt programore ndaj operatorëve Kablekall, Transhped Trejd, Kabel, Signal-Net, Mtel, Multimedia-Net, Kabell-L-Net dhe KDS-Kable Net. Gjatë mbikëqyrjes së programit nuk u konstatuan shkelje.

Lidhur me obligimin e operatorëve RRPKE për regjistrimin e shërbimeve programore në Agjenci dhe titrimin e programeve që ritransmetojnë, është kryer mbikëqyrje e rregullt programore ndaj operatorëve Signal-Net, Mtel, Multimedia-Net, Kabell-L-Net dhe KDS-Kabell Net. Gjatë mbikëqyrjes u konstatua se operatori Signal-Net ritransmeton për shfrytëzuesit e tij i ritransmeton shërbimet programore "Scan TV", "Cufo" dhe "Super Sport News", të cilat nuk mbulohen nga certifikata për regjistrimin e shërbimeve programore të lëshuar nga Agjencia.

Media e shkruar

Agjencia ka kryer mbikëqyrje të rregullt administrative mbi 21 botues të mediave të shkruara për të konstatuar nëse kanë publikuar të dhëna për emrin dhe adresën e selisë qendrore dhe redaksinë e medias së shkruar, të dhëna për personin përgjegjës, redaktorët, shtypshkronjën, datën e shtypjes ose ribotimit dhe numrin e kopjeve të shtypura, sipas detyrimit të Ligjit për Media. Mbikëqyrja ka konstatuar se media e shkruar e ka përmbushur këtë detyrim ligjor.

**Masat e shqiptuara vërejtje publike**

Këshilli i Agjencisë në seancën e 7-të mbajtur më 23 shkurt, bazuar në konstatimet nga mbikëqyrja e kryer ka shqiptuar masa vërejtje publike ndaj TV Kanal Festa dhe operatorit të RRPKE Signal-Net. Masë vërejtje publike i është shqiptuar TV Kannel Festa për mosdhënien e informacionit që duhet të vihet në dispozicion të shfrytëzuesve, ndërsa operatorit Signal-Net për ritransmetimin e shërbimeve programore që nuk mbulohen nga certifikata e regjistrimit të shërbimit programor të dhënë nga Agjencia.

Në seancën e 5-të të mbajtur më 15 shkurt, Këshilli i Agjencisë në bazë të konstatimeve nga mbikëqyrja e kryer miratoi aktvendime për shqiptimin e masës vërejtje publike ndaj TV Dibra dhe NRP Radio Televizioni i Maqedonisë Shkup – Televizioni i Maqedonisë - Shërbimi i dytë programor (RTM2) . Televizionit të Dibrës i është shqiptuar masë vërejtje publike për mostransmetim së paku 30% të programit të krijuar burimor si vepra audiovizuele maqedonase, ndërsa RTM 2 masë vërejtje publike është shqiptuar për vrndosjen e produkteve në program pa treguar qartë se programi përmban vendosje të produkteve.

